ཆོས་རྗེ་དོན་གྲུབ་རིན་ཆེན་ནི།དགེ་ལྡན་བསྟན་པའི་ཆུ་འགོའམ་མ་དགོན་བྱ་ཁྱུང་དགོན་པ་གསར་འདེབས་གནང་མཁན་དང་།རྗེ་ཙོང་ཁ་པའི་བླ་མ་ཡིན།ཕྱི་ལོ་༡༣༠༩ལོར་མདོ་ཁམས་སྨད་དུ་འཁྲུངས།འཁྲུངས་ཡུལ་གྱི་སྐོར་ལ་མི་མཐུན་པ་མང་།རབ་ཏུ་བྱུང་ཞིང་དབུས་སུ་བྱོན།སྙེ་ཐང་པ་བཀྲ་ཤིས་སེང་གེ་སོགས་ལ་ཕར་ཕྱིན་དང་།བྱམས་ཆོས་ཐམས་ཅད་མཁས་པར་བསླབས།སྣར་ཐང་གི་ཆོས་གྲྭར་བྱོན་ནས་བཅོམ་ལྡན་རིགས་རལ་གྱི་བུ་ཆེན།བཅོམ་ལྡན་པ་རང་གི་གདན་ས་བ་ལྡོང་སྟོན་རིགས་པའི་སེང་གེ་ལ་ཚད་མ་རྣམ་ངེས་གསན།ཞྭ་ལུར་གྲྭ་སྐོར་ལ་བྱོན་པ་ན་བུ་སྟོན་ཐམས་ཅད་མཁརྒྱས་པར་གཟིགས་་་